સારાંશ માટે દસ્તાવેજ: તેમણે કહ્યું કે પોલીસે તેમનાં પત્ની, માતા અને ભાઈની સાથે-સાથે તેમનાં નાનાં બાળકોને પણ નિશાન બનાવ્યાં હતાં.

રાજકુમાર અને તેમનાં પત્ની સાવિત્રી હાલ ગુનાના સરકારી હૉસ્પિટલમાં દાખલ છે. 

તેમણે કહ્યું, "અમે ખેતરમાં આવેલા પોલીસઅધિકારીઓને ઘણી વિનંતી કરી, પરંતુ તેઓ અમારી વાત સાંભળવા માટે તૈયાર નહોતા. તેમણે અમને ગાળો આપી અને કહ્યું કે તું હઠીશ કે નહીં. એ પછી તેઓ અમારા પરિવાર પર તૂટી પડ્યા."

રાજકુમારે હૉસ્પિટલથી ફોન પર વાત કરતાં કહ્યું કે તેમનાં પત્ની, માતા અને ભાઈ સિવાય તેમના સાત મહિનાના બાળક પર પણ પોલીસે કેર વર્ત્યો હતો.

તેમનાં પત્ની સાવિત્રી હાલ હૉસ્પિટલમાં બેહોશ પડ્યાં છે અને વાત કરવાની પરિસ્થિતિમાં નથી.

રાજકુમારનાં માતા ગીતાબાઈ કહે છે કે તેમણે પ્રશાસન પાસે માત્ર બે મહિનાનો સમય માગ્યો હતો એટલે તૈયાર થયેલા પાકને નુકસાન ન થાય.

હૉસ્પિટલમાં દાખલ રાજકુમાર

ગીતાબાઈ કહે છે કે ગબ્બૂ પારદી, જેમની પાસેથી તેમણે જમીન ભાડેપટે લીધી છે, તેઓ 35 વર્ષથી આના પર ખેતી કરતા હતા.

તેઓ કહે છે, "એ 35 વર્ષથી આ જમીન પર ખેતી કરતા હતા, તો અમે કેવી રીતે ન માનીએ કે તેઓ આ જમીનના માલિક નથી? બે વર્ષથી અમે તેના પર ખેતી કરતાં હતાં."

ગીતાબાઈએ કહ્યું કે જમીન જેમના પર તેઓ ખેતી કરી રહ્યાં છે, લગભગ 50 વીઘા છે. આહીરવાર પરિવારનું કહેવું છે કે તેમણે ક્યારેય એવો દાવો નથી કર્યો કે જમીન તેમની છે.

પરિવારનું ગુજરાન આ ખેતીમાંથી જ થાય છે

આ જમીન પર રાજકુમાર આહીરવાર પોતાનાં પત્ની અને છ બાળકો સાથે રહે છે. માતાપિતા અને એક ભાઈ શિશુપાલ પણ અહીં જ રહે છે, તેઓ અવિવાહિત છે.

રાજકુમારને ચાર પુત્રો અને બે પુત્રીઓ છે. 

આહીરવાર પરિવાર કોઈ પણ અધિકારી કે પોલીસકર્મી સાથે ગેરવર્તન કર્યાની વાતને નકારી કાઢે છે.

ગીતાબાઈનો દાવો છે કે આખા પરિવારનું ગુજરાન આ જમીનથી ચાલે છે, એટલે બધાએ પોલીસ કાર્યવાહીનો વિરોધ કર્યો હતો.

આ કારણે જ તેમના મોટા પુત્ર અને પુત્રવધુએ જંતુનાશક દવા પીને આત્મહત્યાનો પ્રયત્ન પણ કર્યો હતો.

આખી ઘટનાનો વીડિયો વાઇરલ થયા પછી મુખ્ય મંત્રી શિવરાજસિંહ ચૌહાણે ગુના જિલ્લાના કલેક્ટર અને પોલીસ અધીક્ષકને હઠાવી દીધા છે. એ પછી છ પોલીસકર્મીઓને સસ્પેન્ડ કરી દીધા હતા.

વાઇરલ વીડિયોમાં દેખાય છે કે રાજકુમારનાં છ બાળકો પણ ઘટના વખતે રડતાં રહ્યાં અને તેમનો અવાજ સાંભળી શકાય છે. 

તે દિવસે શું થયું હતું?

આ ઘટનાસ્થળ શહેરના કૅન્ટ પોલીસસ્ટેશન હેઠળ આવે છે.

શહેરના સબડિવિઝનલ...\nદસ્તાવેજની સમાન ભાષામાં સારાંશ:
મધ્ય પ્રદેશના ગુનામાં પોલીસદમનનો ભોગ બનેલા દલિત ખેડૂત રાજકુમાર અહીરવારનું કહેવું છે કે પોલીસે તે દિવસે બધી હદો પાર કરી હતી.